**12.Hét – Tudunk változni és változtatni?**

Megtörtént. Sokan örültünk a nyitásnak ,bár az óvatosság nem árt,mondják.

A nyitással az óvatosság háttérbe szorult,látok ölelkező ismerősöket, kezeket

szorongató üzletfeleket ,ami azt mutatja, hogy a régi beidegződések visszatértek. Tanultunk az eltelt- közel 3 hónapos időszakból???

Érzékelem az üzleti és privát életben is , sok minden más lett.

A cégek óvatosabbak , megkezdődött a tervek ,stratégiák újra gondolása, akinek viszonylag jól ment az előző időszakban az is fél, a bizonytalan jövőtöl.

Megkezdődött a költségvetés átrendeződése, vágják a költség nemeket, úgymint – oktatás, piackutatás, sok helyen a kommunikációs budget egy része

is áldozatul esik a mostani helyzetben.

A szorgalmas, hosszú távú, kitartó munkának mindig van eredménye, sulykolta belém apám és mind a mai napig eszerint élek.

Nem hagyom magam, megyek előre, ha így nem, majd másképp ,működik.

Nekem sincs minden nap jó napom, néha letörök ,mint a bili füle ,a mondás szerint,de lendületemet töretlenné teszi a bizakodás, megoldom,ezt is ,ahogyan

már több változást, hullámvölgyet.

A lényeg , a macska magatartás, újra és újra felállni és kezdeni ,lehetőség szerint folytatni.

Észrevettem a kapkodás jeleit, mely egyrészt az eufóriából adódik, örülünk,hogy szabadon mozoghatunk és újra élvezhetjük az élet apró örömeit.

Ugyanakkor , sokakon a pánik jelei mutatkoznak, mi lesz velem,velünk ,pláne,ha

a munkahely elvesztése fenyeget vagy már el is ért valakit.

Megnövekedett a telefon,sms jelentkezések száma azoktól,akik bajban vannak

ill. azoktól ,akik másokat ajánlanak , segítség kellene.

A jó szó ereje ilyenkor is használ. Átbeszélni, a jelent és tervezni a jövőt, támogatást ad a gondolatok,tervek rendbe rakásához.

Változik a munkarend, az iroda elrendezés és erre még a június biztosan rámegy. Tehát eltelt a 2020 ból fél év,ami már nem jön vissza,kár keseregnünk.

Jön a nyár,újabb holt időszak, már ,akinek , bár a gyerekekre való felvigyázás

felülír minden más tevékenységet.

Ők érezzék magukat biztonságban , bármi történjen.

A család az első, értük dolgozunk, élünk. Nagy viták, egyeztetések után ,a családi tanács úgy döntött, ne menjünk Olaszországba idén, jobb a békesség.

Mi, az öregek mennénk, mert nincs mire várnunk, az eltelt hetek ,hónapok hiányoznak,de megértjük a fiatalok óvatosságából ,aggódásából fakadó

véleményt is.

Egy frászt, dehogy értem meg, zúgolódom ,mennék ,de a döntés nem a miénk,

alkalmazkodnunk kell. Mi marad , az itthon , országon belüli időtöltés,mely

super, van hely, látnivaló bőven.

Újra tervezés, költség mentés, csinálom, megint változtatok, ahogyan a három

hónap alatt már többször.

Mire akarom felhívni a figyelmet, a sok változás mellett, őrizzük meg az optimizmust, tettre készséget, türelmet .

Fel a fejjel , mondom magamnak is , jön egy új kanyar, mindig jön és hozhat,

változatlanul bízom benne, hogy az álmok és a tervek valóra válnak és teljesülnek.